Geri Halliwell

**Geraldine Estelle Halliwell-Horner** (ent. Halliwel, s. 6. elokuuta 1972) on englantilainen poplaulaja. Hän nousi kuuluisuuteen 1990-luvulla Spice Girls -yhtyeen jäsenenä. Hänen lempinimensä yhtyeessä oli *Ginger Spice*. 

## Tausta
Halliwell syntyi ja kasvoi Watfordissa, Hertfordshiren kreivikunnassa Itä-Englannissa. Hänen isänsä on englantilais-suomalainen ja äiti espanjalainen. Gerillä on vanhemmat sisarukset, Natalie ja Max, sekä sisaruspuolet, Karen ja Paul. Halliwellin isänpuoleinen isoisä oli suomenruotsalainen Mathias Karlson Sjövik, joka oli syntynyt Korsnäsissä, mutta oli muuttanut myöhemmin Ruotsiin.

## Ennen Spice Girlsiä
Ennen musiikkiuran aloittamista Halliwell työskenteli muun muassa tanssijana mallorcalaisissa klubeissa, mallina sekä juontajana turkkilaisessa *Let's Make A Deal* -ohjelmassa.

## Spice Girls

Viisihenkinen yhtye Spice Girls julkaisi vuosina 1996–1998 kahdeksan listaykköseksi noussutta singleä. Yhtyeen albumeita on myyty yli 75 miljoonaa kappaletta, mikä tekee siitä maailman menestyneimmän naisyhtyeen.
 
Spice Girls on tehnyt kaksi paluukiertuetta. Vuosina 2007–2008 ja uudelleen vuonna 2019.

## Sooloura
Geri Halliwell jätti Spice Girls -yhtyeen 30. toukokuuta 1998 Helsingin-konsertin jälkeen aloittaakseen soolouran. Samoihin aikoihin huhuttiin yhtyeen sisäisistä erimielisyyksistä.

Halliwell on myös tunnettu hyväntekeväisyystyöstään muun muassa rintasyövän ehkäisemiseksi. Vuonna 1998 Halliwell nimitettiin YK:n hyväntahdonlähettilääksi taistelemaan turvaseksin puolesta. 

### Schizophonic

Vuonna 1999 Halliwell julkaisi ensimmäisen sooloalbuminsa, joka sisälsi muun muassa hänen ensimmäisen soolosinglensä, "Look at Me". Se singahti kakkoseksi häviten Boyzonelle ainoastaan 700 kappaleella. Ensimmäinen listaykkönen oli "Mi Chico Latino" ja sitä seurasi "Lift Me Up", jolla Halliwell voitti myös entisen yhtyekaverinsa, Emma Buntonin. Seuraava listaykkönen, joka vei Halliwellia ylöspäin, oli "Bag It Up". Kaikki singlet *[[Schizophonic]]*-albumilta ovat myyneet maailmanlaajuisesti kolme miljoonaa kappaletta.

"Look at Me" pääsi soittolistoille Yhdysvalloissa vuonna 1999. *Schizophonic* debytoi Billboard 200 -listalla sijalla 24 ennen kuin putosi listoilta seuraavassa kuussa. Levy myi kultaa 500 000 kappaleella. 

### Scream If You Wanna Go Faster

Vuonna 2001 Geri Halliwell nousi listoille Kanadassa ja Euroopassa levyllään *[[Scream If You Wanna Go Faster]]*. Levy sisälsi myös Englannin listaykkösen, cover-version Weather Girlsin vuonna 1982 tekemästä kappaleesta "It's Raining Men". Kappale on myös *[[Bridget Jones – elämäni sinkkuna|Bridget Jonesin päiväkirjojen]]* elokuvaversiossa ja *[[Dance Dance Revolution|Dance Dance Revolution 7thMIX]]* -videopelissä.  "It's Raining Men" lisättiin kakkoslevylle vasta viime minuuteilla; toinen kappale, "Feels Like Sex", oli jo päätetty ensimmäiseksi singleksi tulevalta levyltä. Levy sisältää listalla olleita hittejä kuten "Scream If You Wanna Go Faster" (sijalla 8) ja "Calling" (sijalla 7).

### Passion

Vuonna 2004 Geri Halliwell palasi musiikkibisnekseen kolmannella albumilla ja uudella singlellä "Ride It", joka päätyi listoilla sijalle neljä, mutta jota ei juurikaan markkinoitu Isoa-Britanniaa kauempana. Toinen single, "Desire", päätyi listoilla sijalle 22. Halliwelliä voidaan pitää yhtenä menestyneimmistä Spice Girlsin jäsenistä.

## Toiminta musiikkialan ulkopuolella
Halliwell on  yrittänyt käyttää lahjojaan Yhdysvaltain televisiossa entisen managerinsa (Spice Girls -ajoilta) Simon Fullerin tuella. Geri on muun muassa esiintynyt *[[Sinkkuelämää]]*-sarjassa ja tehnyt elokuvan *Fat Slags*. Hän on juontanut myös useita tosi-TV sarjoja.

Halliwell on julkaissut kaksi omaelämäkertaa vuosina 1999 ja 2001. Kirjat kertovat hänen elämästään aina Spice Girls -aikoihin asti ja myöhemmin vaikeasta erosta pitkäaikaisesta poikaystävästä Mike Jonesista. 
Vuosina 2007–2008 hän kirjoitti lapsille suunnatun kirjasarjan *Ugenia Lavender*. 2020-luvulla on ilmestynyt kaksi nuortenkirjaa, joiden päähenkilö on  *Rosie Frost*.

Halliwell on julkaissut myös kaksi joogavideota, jotka ovat myyneet erittäin hyvin.

## Yksityiselämä
Halliwellilla on vuonna 2006 syntynyt tytär, jonka isä on Sasha Gervasi. Halliwell on seurustellut Red Bull Racingin tallipäällikön Christian Hornerin kanssa helmikuusta 2014 lähtien. Halliwell ja Horner menivät naimisiin toukokuussa 2015 ja saivat ensimmäisen yhteisen lapsensa vuonna 2017. 

Halliwell on seurustellut muun muassa Chris Evansin (brittiläinen radiopersoona) sekä laulaja Robbie Williamsin kanssa.  

## Diskografia
### Studioalbumit
* 1999: *[[Schizophonic (Geri Halliwell)|Schizophonic]]* &mdash; #4 UK; #4 KAN; #42 USA; #17 BRA; #52 GER &mdash; UK: 483 150; USA: 502 000; Maailmanlaajuinen myynti: 2,2 miljoonaa kappaletta
* 2001: *[[Scream If You Wanna Go Faster]]* &mdash; #5 UK; #6 BRA; #29 GER &mdash; UK: 145 844; GER: 211 000 kappaletta

* 2005: *[[Passion (Geri Halliwell album)|Passion]]* &mdash; #41 UK; #127 CAN; #39 BRA; &mdash; UK: 15 000; CAN: 7 500; Maailmanlaajuinen myynti: 70 000 kappaletta

### Singlet

## Lähteet

## Katso myös

*Spice Girls

## Aiheesta muualla

* Virallinen sivusto
* Geri-Halliwell.org 
*